《高宗皇帝挽词》
宋代·林栗

仓猝扶宗社，艰危启圣神。
英雄归驾御，狂狡愿和亲。
泛扫妖氛净，恢张治化新。
倦勤三纪外，头白尽遗民。

作者简介：福州福清人，字黄中。高宗绍兴十二年进士。以荐为太学正，守太常博士。孝宗淳熙十五年，累擢兵部侍郎。朱熹为兵部郎官，栗与之论学不合，遂攻击朱熹本无学术，妄自尊大。因太常博士叶适上封事辩之，侍御史胡晋臣劾栗，出知泉州，改明州。奉祠以卒。谥简肃。